ഇടുക്കിയില് ആറുവയസുകാരനെ ചുറ്റിക കൊണ്ട് തലയ്ക്കടിച്ച് കൊലപ്പെടുത്തിയ സംഭവത്തില് പ്രതി പിടിയില് ഇടുക്കി ആനച്ചാലില് ആറുവയസുകാരനെ ചുറ്റിക കൊണ്ട് തലയ്ക്കടിച്ച് കൊലപ്പെടുത്തിയ സംഭവത്തില് പ്രതി പിടിയില്. കൊല്ലപ്പെട്ട കുട്ടിയുടെ ബന്ധു മുഹമ്മദ് ഷാന് ആണ് പിടിയിലായത്. കുടുംബവഴക്കിന്റെ പേരില് ഭാര്യയുടെ അമ്മയെയും സഹോദരിയെയും മക്കളെയും ഇയാള് ആക്രമിക്കുകയായിരുന്നു. തമിഴ്നാട്ടിലേക്ക് കടക്കാനുള്ള ശ്രമത്തിനിടെ മുതുവാന്കുടിയില് നിന്നാണ് പ്രതിയെ പൊലീസ് പിടികൂടിയത്. ഇന്ന് രാവിലെയായിരുന്നു സംഭവം. ആറുവയസുകാരന് അല്താഫ് ആണ് ചുറ്റിക കൊണ്ട് തലയ്ക്കടിയേറ്റ് കൊല്ലപ്പെട്ടത്. ആക്രമണത്തില് ഗുരുതരമായി പരുക്കേറ്റ അല്താഫിന്റെ മാതാവ് സഫിയ, മുത്തശ്ശി സൈനബ എന്നിവര് കോട്ടയം മെഡിക്കല് കോളജില് ചികിത്സയിലാണ്.